CELEX: 22005D0152(01)
Language: da
Date: 2005-12-02 00:00:00
Title: Afgørelse truffet af Det Blandede EØS-udvalg nr. 152/2005 af  2. december 2005  om ændring af bilag XIII (Transport) til EØS-aftalen

23.2.2006   
            
            
               DA
            
            
               Den Europæiske Unions Tidende
            
            
               L 53/53
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 152/2005
   af 2. december 2005
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 122/2005 truffet af Det Blandede EØS-udvalg (1).
            
         
               (2)
            
            
               Europa-Parlamentets og Rådets direktiv 2004/36/EF af 21. april 2004 om sikkerhed forbundet med tredjelandes luftfartøjer, der benytter Fællesskabets lufthavne (2), bør indarbejdes i aftalen.
            
         
               (3)
            
            
               Der bør tages højde for Liechtensteins meget lille territorium, dets særlige geografiske struktur og den kendsgerning, at luftfarten, herunder tredjelandes luftfartøjer, kun forekommer i meget begrænset omfang i Liechtenstein.
            
         
               (4)
            
            
               Der bør tages højde for den samlede lufttrafik i Liechtenstein og den kendsgerning, at der ikke er internationale rutefly til eller fra Liechtenstein, og at den civile luftfartsinfrastruktur i Liechtenstein kun består af én heliport —
            
         TRUFFET FØLGENDE AFGØRELSE:
   Artikel 1
   Følgende punkt indsættes efter punkt 66q (Kommissionens forordning (EF) nr. 2042/2003) i bilag XIII til aftalen:
   
      
                  »66r.
               
               
                  
                     32004 L 0036: Europa-Parlamentets og Rådets direktiv 2004/36/EF af 21. april 2004 om sikkerhed forbundet med tredjelandes luftfartøjer, der benytter Fællesskabets lufthavne (EUT L 143 af 30.4.2004, s. 76).
                  Direktivets bestemmelser gælder i forbindelse med aftalen med følgende tilpasning:
                  Foranstaltningerne i direktivet gælder ikke den eksisterende civile luftfartsinfrastruktur på Liechtensteins territorium.«
               
            
   Artikel 2
   Den islandske og norske udgave af direktiv 2004/36/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 3. december 2005, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 2. december 2005.
      
         
            På vegne af Det Blandede EØS-udvalg
         
         SD Prinz Nikolaus von LIECHTENSTEIN
         
         
            Formand
         
      
   
   
      (1)  EUT L 339 af 22.12.2005, s. 30.
   
      (2)  EUT L 143 af 30.4.2004, s. 76.
   
      (3)  Forfatningsmæssige krav angivet.